**भारत सरकार**

**कृषि एवं किसान कल्‍याण मंत्रालय**

**कृषि, सहकारिता एवं किसान कल्‍याण विभाग**

**राज्‍य सभा**

**अतारांकित प्रश्‍न संख्‍या 1137**

**27 जुलाई, 2018 को उत्‍तरार्थ**

**विषय: देश में कृषि का अलाभदायक होना**

**1137. सरदार सुखदेव सिंह ढिंडसाः**

**क्या कृषि एवं किसान कल्याण मंत्री यह बताने की कृपा करेंगे किः**

(क) क्या आर्थिक सहयोग और विकास संगठन के एक अध्ययन के अनुसार लगभग पिछले दो दशकों से कृषि अलाभदायक हो गई है;

(ख) यदि हां, तो क्या रिपोर्ट की जांच की गई है; और

(ग) यदि हां, तो इसके निष्कर्षों का ब्यौरा क्या है?

**उत्‍तर**

**कृषि एवं किसान कल्‍याण मंत्री**

**(श्री राधा मोहन सिंह)**

(क) से (ग) आर्थिक सहयोग और विकास संगठन ने भारतीय अंतर्राष्‍ट्रीय आर्थिक संबंध अनुसंधान परिषद (आईसीआरआईईआर) के साथ मिलकर हाल ही में “भारत में कृषि नीतियों की समीक्षा” पर एक रिपोर्ट प्रकाशित की है।

इस रिपोर्ट में खेती से होने वाली प्राप्‍तियों पर सरकारी नीतियों के प्रभाव का अध्‍ययन किया गया है परंतु इसमें भारतीय कृषि में लाभदेयता का विश्‍लेषण नहीं किया गया है।

\*\*\*\*\*